Ο **Τζωρτζ Ρόμπερτ Στεφανόπουλος** (ορθή γραφή: **Τζορτζ Στεφανόπουλος**, αγγλικά: George Robert Stephanopoulos, 10 Φεβρουαρίου 1961), είναι Αμερικανός δημοσιογράφος ελληνικής καταγωγής, πολιτικός σχολιαστής, πρώην αξιωματούχος του Λευκού Οίκου, καθώς και πρώην πολιτικός σύμβουλος του Δημοκρατικού Κόμματος και κεντρικός παρουσιαστής του δελτίου ειδήσεων του τηλεοπτικού καναλιού ABC στην εκπομπή *Good Morning America*. 

Απέκτησε φήμη ως ο διευθυντής επικοινωνίας της προεδρικής εκστρατείας του Μπιλ Κλίντον το 1992. Υπηρέτησε ως Διευθυντής Επικοινωνίας του Λευκού Οίκου και ως *de facto* Εκπρόσωπος Τύπου του Λευκού Οίκου από τον Ιανουάριο έως τον Ιούνιο του 1993. Επίσης, υπηρέτησε ως Ανώτερος Σύμβουλος του προέδρου Μπιλ Κλίντον αρμόδιος για την πολιτική και την στρατηγική, από τον Ιούνιο του 1993 έως τον Δεκέμβριο του 1996. 

Σήμερα είναι ο κεντρικός παρουσιαστής του δελτίου ειδήσεων του ABC καθώς και πολιτικός ανταποκριτής και παρουσιαστής πρωινών ενημερωτικών εκπομπών στο ίδιο κανάλι.

Νεαρή ηλικία
------------

Ο Τζορτζ Στεφανόπουλος, γεννήθηκε τον Φεβρουάριο του 1961, στο Φολ Ρίβερ της Μασαχουσέτης, με τους γονείς του να είναι οι έλληνες ομογενείς Ρόμπερτ Τζωρτζ Στεφανόπουλος και η Νικολίτσα Τσάφος. Ο πατέρας του είναι ελληνορθόδοξος ιερέας και επίτιμος κοσμήτορας του αρχιεπισκοπικού καθεδρικού ναού της Αγίας Τριάδος στη Νέα Υόρκη, και η μητέρα του ήταν για πολλά έτη διευθύντρια της εθνικής υπηρεσίας ενημέρωσης για την Ελληνική Ορθόδοξη Αρχιεπισκοπή Αμερικής. Κατά την εφηβεία του ο Στεφανόπουλος σκεφτόταν να γίνει ιερέας και ο ίδιος.

Μετά από κάποια περίοδο στη Νέα Υόρκη, μετακόμισε στο Κλίβελαντ του Οχάιο, όπου και παρακολούθησε μαθήματα στο τοπικό λύκειο της περιοχής, ενώ ξεκίνησε να αθλείται στην ελληνορωμαϊκή πάλη. 

Σπούδασε Πολιτικές Επιστήμες στο Πανεπιστήμιο Κολούμπια στη Νέα Υόρκη, απ'όπου έλαβε πτυχίο (BA) το 1982 με διάκριση. Ήταν ο 2ος σε βαθμολογική κατάταξη απόφοιτος του και κέρδισε υποτροφία, ενώ απασχολήθηκε και ως εκφωνητής αθλητικών διοργανώσεων.

Στη συνέχεια, κατόπιν υποτροφίας, πραγματοποίησε μεταπτυχιακές σπουδές στο Πανεπιστήμιο της Οξφόρδης, από όπου και απέκτησε το μεταπτυχιακό του δίπλωμα (MA) πάνω στη Θεολογία το 1984.

Σταδιοδρομία
------------

Ομιλία του Στεφανόπουλου στο Τεχνολογικό Ίδρυμα της Βιρτζίνια τον Μάρτιο του 2006
### Ξεκίνημα

Το 1988 ο Στεφανόπουλος εργάστηκε στην πολιτική εκστρατεία του Μάικλ Δουκάκη για τις προεδρικές εκλογές του 1988, αναφέροντας πως ένα από τα στοιχεία που τον προσέλκυσαν ήταν ότι ο Δουκάκης ήταν Ελληνοαμερικανός φιλελεύθερος από τη Μασαχουσέτη από όπου καταγόταν και ο ίδιος. Μετά την αποτυχία εκλογής του Δουκάκη έναντι του Τζορτζ Μπους του Πρεσβύτερου ο Στεφανόπουλος εργάστηκε στη Βουλή των Αντιπροσώπων ως βοηθός, και διατήρησε αυτή τη θέση έως ότου ασχοληθεί με την πολιτική εκστρατεία του Μπιλ Κλίντον.

### Περίοδος Κλίντον

Ο Στεφανόπουλος ήταν ανάμεσα σε άλλους ένα από τα κύρια μέλη της προεκλογικής εκστρατείας του Μπιλ Κλίντον το 1992, και ο ρόλος του την περίοδο αυτή έχει αποτυπωθεί και σε ντοκιμαντέρ με τον τίτλο *The War Room* (1993). Με τον Κλίντον να κερδίζει τις εκλογές, κατά το ξεκίνημα της προεδρίας του ο Στεφανόπουλος υπηρετούσε εκ των πραγμάτων ως ο εκπρόσωπος τύπου του Κλίντον, ενώ αργότερα έγινε ανώτερος σύμβουλος για την πολιτική και στρατηγική. Ο Στεφανόπουλος παραιτήθηκε από τη θέση αυτή σύντομα μετά την 2η εκλογή του Κλίντον το 1996.

Έγραψε τα απομνημονεύματά του στο βιβλίο με τίτλο *Όλα πολύ ανθωπινα* (1999), το οποίο εκδόθηκε αφότου έφυγε από τον Λευκό Οίκο, και το οποίο γνώρισε μεγάλη επιτυχία σημειώνοντας σημαντικές πωλήσεις. Στο βιβλίο ο Στεφανόπουλος ανέφερε την κατάθλιψη από την οποία έπασχε καθώς και ότι εμφάνιζε εξανθήματα στο πρόσωπο λόγω της υψηλής πίεσης των εργασιών του προεδρικού περιβάλλοντος. Ο Κλίντον με τη σειρά του αναφέρθηκε στα γραφόμενα του Στεφανόπουλου στο δικό του βιβλίο με τίτλο *Η ζωή μου*, εκφράζοντας μεταμέλεια για τις υπερβολικά υψηλές απαιτήσεις και πίεση που είχε ασκήσει στον νεαρό τότε Στεφανόπουλο ως προς τα καθήκοντα του.

### ABC

Συνέντευξη της υπουργού επικρατείας Χϊλαρι Κλίντον και υπουργού άμυνας Ρόμπερτ Μ. Γκέιτς τον Δεκέμβριο του 2009Μετά την αποχώρηση του από τον Λευκό Οίκο ο Στεφανόπουλος έγινε πολιτικός αναλυτής για την ομάδα ειδήσεων του ABC, καθώς και πολιτικός ανταποκριτής και παρουσιαστής πρωινών ενημερωτικών εκπομπών στο ίδιο κανάλι.

Τον Απρίλιο του 2008 ο Στεφανόπουλος συμμετείχε μαζί με άλλους δημοσιογράφους στην τελική τηλεμαχία των 2 υποψηφίων του Δημοκρατικού Κόμματος, του Μπάρακ Ομπάμα και της Χίλαρι Κλίντον. Ο Στεφανόπουλος και οι συνάδελφοι του εστίασαν την περισσότερη από την 1η ώρα της αναμέτρησης σε ερωτήσεις σχετικά με διάφορες μικρότερης σημασίας διαμάχες παρά στην οικονομία και τον πόλεμο στο Ιράκ κάτι για το οποίο τους ασκήθηκε κριτική, ωστόσο ο Στεφανόπουλος ενώ αναγνώρισε το σκεπτικό της κριτικής ανέφερε πως τα θέματα που κάλυψε δεν είχαν καλυφθεί σε προηγούμενες τηλεμαχίες.

Τον Ιανουάριο του 2012 συμμετείχε ως συντονιστής στην τηλεμαχία του Ρεπουμπλικανικού Κόμματος ανάμεσα στους Μιτ Ρόμνεϊ, Ρον Πωλ και Ρικ Σαντόρουμ. Κατά την αναμέτρηση ο Στεφανόπουλος ρώτησε επανελλειμένα τον Ρόμνεϊ αν θεωρούσε πως το Ανώτατο Δικαστήριο των ΗΠΑ θα έπρεπε να ακυρώσει μια δικαστική απόφαση του 1965 σχετικά με το δικαίωμα επιλογής ενός ατόμου στο αν θα κάνει άμβλωση, μια και η απόφαση αυτή εμποδίζει τις πολιτείες των ΗΠΑ από το να απαγορεύσουν τις αμβλώσεις. Ο Ρόμνεϊ ο οποίος ήταν υπέρ της απαγόρευσης των αμβλώσεων απέφυγε να απαντήσει αναφέροντας πως η ερώτηση ήταν εξωφρενική.

Τον Αύγουστο του 2014 ο Στεφανόπουλος έγινε ο κεντρικός παρουσιαστής του δελτίου ειδήσεων του ABC.

### Διαδικτυακά

Ο Στεφανόπουλος αρθρογραφεί τακτικά με θέματα της πολιτικής επικαιρότητας στο ιστολόγιο που διατηρεί ενώ έχει και παρουσία στα κοινωνικά δίκτυα.

Κριτική
-------

Συνέντευξη του αρχηγού του γενικού επιτελείου ενόπλων δυνάμεων των ΗΠΑ ναυάρχου Μάικ Μάλεν
### Κτηματομεσιτικό δάνειο

Το 1994 δημοσιοποιήθηκε πως ο Στεφανόπουλος είχε συνάψει ένα κτηματομεσιτικό δάνειο αξίας 835.000 δολλαρίων για ένα διώροφο κτίσμα με ευνοϊκούς όρους αποπληρωμής, από μια τράπεζα της οποίας ο ιδιοκτήτης είχε στενές σχέσεις με τον πρόεδρο Κλίντον του οποίου ο Στεφανόπουλος ήταν βοηθός την περίοδο εκείνη. Η κριτική αφορούσε το γεγονός ότι ο μισθός του Στεφανόπουλου δεν επαρκούσε για ένα τόσο μεγάλο δάνειο, και υπήρξαν υπόνοιες πως το δάνειο έγινε λόγω της θέσης που κατείχε ο Στεφανόπουλος στο Λευκό Οίκο. Η ίδια η τράπεζα αρνήθηκε την υπόθεση αυτή και ανέφερε πως οι ίδιοι όροι ίσχυαν για τον κάθε ένα που πληρούσε τα ίδια οικονομικά κριτήρια με τον Στεφανόπουλο, χωρίς να χρειάζεται κάποιος να εργάζεται στον Λευκό Οίκο. χωρίς ωστόσο η παρέμβαση αυτή να σταθεί δυνατό να ελλατώσει την κριτική.

### Άδεια κυκλοφορίας

Το 1995, μετά από αυτοκινιστικό ατύχημα που είχε στην Ουάσινγκτον ο Στεφανόπουλος τέθηκε υπό προσωρινή κράτηση ενώ ήταν εκπρόσωπος τύπου του Λευκού Οίκου, καθώς βρέθηκε πως οδηγούσε με ληγμένη άδεια οδήγησης και πινακίδες κυκλοφορίας.

### Δωρεές στο Ίδρυμα Κλίντον

Συνέντευξη με τον Βλαντίμιρ Πούτιν σχετικά με τους χειμερινούς ολυμπιακούς αγώνες του Σότσι, 2014
Ο Στεφανόπουλος δώρησε το ποσό των 25.000 δολαρίων το 2012, 2013, και 2014, συνολικά 75.000 στο Ίδρυμα Κλίντον, χωρίς να αναφέρει τις δωρεές αυτές στο κανάλι ABC όπου εργάζονταν και χωρίς να το γνωστοποιήσει στους τηλεθεατές του. Η κριτική που του ασκήθηκε αφορούσε το ότι τα χρήματα αυτά επηρρέασαν κάποιες από τις αποφάσεις της Χίλαρι Κλίντον ως υπουργού Επικρατείας των ΗΠΑ. Μετά την δημοσιοποίηση των στοιχείων αυτών ο Στεφανόπουλος ζήτησε συγνώμη λέγοντας πως θα έπρεπε να είχε γνωστοποιήσει τις παραπάνω δωρεές, ενώ το ABC ανέφερε πως οι δωρεές ήταν δημοσιοποιημένες από το Ίδρυμα Κλίντον κάτι που -λανθασμένα- ο Στεφανόπουλος θεώρησε πως θα ήταν αρκετό, ωστόσο ήταν ένα απλό σφάλμα.

Βάσει των παραπάνω το Ρεμπουμπλικανικό Κόμμα αντέδρασε και έκφρασε την έλλειψη εμπιστοσύνης στον Στεφανόπουλο, καλώντας να του απαγορευτεί η συμμετοχή ως συντονιστής στις τηλεμαχίες των υποψηφίων για τον προεδρικό θώκο λόγω προκατάλειψης και σύγκρουσης συμφερόντων. Ο Στεφανόπουλος δέχτηκε και παραιτήθηκε από συντονιστής των τηλεμαχιών του Φεβρουαρίου του 2016.

Διακρίσεις και αφιερώματα
-------------------------

Ο Στεφανόπουλος έχει αρκετές συμμετοχές μικρής διάρκειας σε αμερικανικές τηλεοπτικές σειρές υποδυόμενος τον εαυτό του, σε σειρές όπως το *Spin City*, *Τα φιλαράκια*, *American Dad!*, *Pawn Stars*, *House of Cards*, και *Agents of S.H.I.E.L.D.*, ενώ έχει αποτελέσει και έμπνευση για χαρακτήρες βιβλίων και τηλεοπτικών σειρών.

Το 2003 επέστρεψε ως κεντρικός ομιλητής στο πανεπιστήμιο Κολούμπια από όπου είχε αποφοιτήσει, ενώ τον Μάιο του 2007 έλαβε τιμητικό διδακτορικό από το Πανεπιστήμιο Σεντ Τζονς στη Νέα Υόρκη.

Προσωπική ζωή
-------------

Η σύζυγος του Αλεξάντρα Ουέντουορθ, είναι ηθοποιός, κωμικός και συγγραφέας, και παντρεύτηκαν το 2001 στη Νέα Υόρκη, στην ίδια εκκλησία όπου ο πατέρας του εργάζεται ως ιερέας. Έχουν 2 κόρες και ζουν στο Μανχάτταν.

Ο Στεφανόπουλος ασκείται στον υπερβατικό διαλογισμό.

Παραπομπές
----------

1. ↑  (Αγγλικά) *Internet Movie Database*. nm0826888. Ανακτήθηκε στις 16  Οκτωβρίου 2015.
2. ↑  «Encyclopædia Britannica» (Αγγλικά) biography/George-Stephanopoulos. Ανακτήθηκε στις 9  Οκτωβρίου 2017.
3. ↑  *GeneaStar*. stephanopoug.
4. ↑  *Τσεχική Εθνική Βάση Δεδομένων Καθιερωμένων Όρων*. xx0201429. Ανακτήθηκε στις 1  Μαρτίου 2022.
5. ↑  *Muck Rack*. gstephanopoulos. Ανακτήθηκε στις 3  Απριλίου 2022.
6. ↑  Ανακτήθηκε στις 14  Ιουνίου 2019.
7. ↑  *Τσεχική Εθνική Βάση Δεδομένων Καθιερωμένων Όρων*. xx0201429. Ανακτήθηκε στις 17  Δεκεμβρίου 2022.
8. ↑  «Τζορτζ Στεφανόπουλος: Έγραψε βιβλίο με παρασκήνια από τη μυστική αίθουσα του Λευκού Οίκου». *iefimerida.gr*. 11 Οκτωβρίου 2023. Ανακτήθηκε στις 10 Μαρτίου 2024.
9. ↑  «Στεφανόπουλος Τζορτζ». *Εκδόσεις Λιβάνη*. Ανακτήθηκε στις 10 Μαρτίου 2024.
10. ↑  «Το νέο βιβλίο του Τζορτζ Στεφανόπουλου για την αίθουσα επιχειρήσεων του Λευκού Οίκου». *Αθηναϊκό Πρακτορείο Ειδήσεων*. Ανακτήθηκε στις 10 Μαρτίου 2024.
11. ↑  «Κορωνοϊός: Θετικός στον ιό ο Τζορτζ Στεφανόπουλος». *CNN*. 13 Απριλίου 2020. Ανακτήθηκε στις 10 Μαρτίου 2024.
12. ↑  «Τζορτζ Στεφανόπουλος: «Ήταν η πιο βρώμικη προεκλογική μάχη στις ΗΠΑ»». *www.metrosport.gr*. Ανακτήθηκε στις 10 Μαρτίου 2024.
13. ↑  «Interviews - George Stephanopoulos - The Clinton Years - FRONTLINE - PBS». *pbs.org*.
14. 1 2  «Diane Sawyer to Step Down as 'World News' Anchor». ABCNews.com. June 25, 2014.. Ανακτήθηκε στις August 5, 2014.
15. ↑  Associated Press (13 Δεκεμβρίου 2011). «Stephanopoulos to replace Amanpour at 'This Week'». *USATODAY.COM*. Αρχειοθετήθηκε από το πρωτότυπο στις 5 Ιουνίου 2020. Ανακτήθηκε στις 31 Ιουλίου 2015.
16. ↑  *Finding Your Roots*, PBS, November 18, 2014
17. 1 2 3  «Member Biographies - Greek Orthodox Retired Clergy Association - Orthodox Church». *Greek Orthodox Retired Clergy Association*. Ανακτήθηκε στις 10 Μαρτίου 2024.
18. ↑  Our 1980 Truman Scholars[*νεκρός σύνδεσμος*].
19. ↑  Stephanopoulos, George, *All Too Human – A Political Education*, p. 21.
20. ↑  «AllPolitics - Whitewater - Timeline». *www.cnn.com*. Ανακτήθηκε στις 10 Μαρτίου 2024.
21. ↑  "George Stephanopoulos Biography – (1961–)" Αρχειοθετήθηκε 2012-07-20 at Archive.is. *A&E Television Networks* (*via* *The Biography Channel*). Retrieved December 19, 2009.
22. ↑  «.:BiblioNet : Όλα πολύ ανθρώπινα / Stephanopoulos, George». *webcache.googleusercontent.com*. Αρχειοθετήθηκε από το πρωτότυπο στις 30 Ιουνίου 2017. Ανακτήθηκε στις 28 Δεκεμβρίου 2015.
23. ↑  «Best Sellers: Hardcover Nonfiction». *The New York Times*. March 28, 1999.. Ανακτήθηκε στις May 14, 2011.
24. ↑  Stephanopoulos, George, All Too Human – A Political Education, p. 5.
25. ↑  «.:BiblioNet : Η ζωή μου / Clinton, Bill». *www.biblionet.gr*. Ανακτήθηκε στις 28 Δεκεμβρίου 2015.
26. ↑  "George Stephanopoulos' Biography – Anchor, *Good Morning America*; Chief Political Correspondent; Anchor, *This Week*". Retrieved December 19, 2009.
27. ↑  Danny Shea (February 5, 2009). "'Meet the Press' Ratings Lowest since David Gregory Became Moderator" *The Huffington Post*. Retrieved December 19, 2009.
28. ↑  Abcarian, Robin (April 17, 2008). «Stephanopoulos Defends His Questions to Obama». *Los Angeles Times*.. Ανακτήθηκε στις December 19, 2009.
29. ↑  «Ratings, Criticism Big for ABC Debate – Gibson, Stephanopoulos Draw Fire for 'Shoddy' Work». Associated Press (*via* *MSNBC*). April 17, 2008.. Ανακτήθηκε στις December 19, 2009.
30. ↑  Yahoo: George Stephanopoulos Obsesses About Contraception at Republican Debate. January 9, 2012.
31. ↑  Sweet, Lynn (October 20, 2008). "ABC's George Stephanopoulos Launches New Political Blog – Welcome to the Neighborhood" Αρχειοθετήθηκε 2008-10-22 στο Wayback Machine.. *Chicago Sun-Times*. Retrieved December 19, 2009.
32. ↑  Stephanopoulos, George (ongoing). "George's Bottom Line – Reporting and Analysis from Anchor of Good Morning America and ABC News Senior Political Correspondent" Αρχειοθετήθηκε 2009-12-06 στο Wayback Machine.. ABC News. Retrieved December 19, 2009.
33. ↑  «Facebook». *www.facebook.com*. Ανακτήθηκε στις 10 Μαρτίου 2024.
34. ↑  Anderson, Jack (July 28, 1994). «Did Stephanopoulos Make Out Like A Bandit?». *Standard-Democrat* (Sikeston, Missouri).
35. ↑  «NationsBank Responds to Jack Anderson Column». PR Newswire. July 21, 1994. Αρχειοθετήθηκε από το πρωτότυπο στις 2013-10-22.. Ανακτήθηκε στις 2015-12-28.
36. ↑  Labash, Matt (October 1994). «Buy George». *The American Spectator* (Arlington, Virginia): 30–34. .
37. ↑  «Clinton Aide Is Charged After Car Accident» (στα αγγλικά). *The New York Times*. 1995-09-09. ISSN 0362-4331.. Ανακτήθηκε στις 2024-03-10.
38. 1 2 3  Byers, Dylan (May 14, 2015). «George Stephanopoulos discloses $75,000 contribution to Clinton Foundation». *Politico* (Washington, DC).. Ανακτήθηκε στις May 15, 2015.
39. 1 2  Gerry Mullany and Steve Eder (May 14, 2015). «George Stephanopoulos Acknowledges Giving Money to Clinton Foundation». *The New York Times*.. Ανακτήθηκε στις May 15, 2015.
40. ↑  Jeremy W. Peters and John Koblin (May 14, 2015). «George Stephanopoulos’s Gifts to Clinton Foundation Reinforce G.O.P. Doubts». *The New York Times*.. Ανακτήθηκε στις May 15, 2015.
41. ↑  Peters, Jeremy (May 14, 2015). «Rand Paul: George Stephanopoulos Shouldn’t Moderate 2016 Debates». *New York Times* (New York).. Ανακτήθηκε στις May 14, 2015.
42. ↑  Bash, Dana (May 15, 2015). «Stephanopoulos seeks to move past Clinton donations scandal». *CNNMoney* (Atlanta, Georgia).. Ανακτήθηκε στις May 15, 2015.
43. ↑  «George Stephanopoulos». *IMDb*.
44. ↑  «Learn How Marvel's Agents of S.H.I.E.L.D. Begins Its Second Season - News - Marvel.com». *marvel.com*.
45. ↑  Sachare, Alex (Ιουλίου 2003). «Class of 2003 Steps Out». *Columbia College Today*. Columbia University. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 14 Μαΐου 2011.
46. ↑  Kuczynski, Alex (November 25, 2001). «WEDDINGS: VOWS; Alexandra Wentworth, George Stephanopoulo». *New York Times*.. Ανακτήθηκε στις June 12, 2011.
47. ↑  «.». The Post and Courie. Αρχειοθετήθηκε από το πρωτότυπο στις 2020-04-10.. Ανακτήθηκε στις January 5, 2013.
48. ↑  «Why should you learn Transcendental Meditation?». Αρχειοθετήθηκε από το πρωτότυπο στις 3 Ιανουαρίου 2014. Ανακτήθηκε στις 3 Ιανουαρίου 2014.

Βιβλιογραφία
------------

* Μπιλ Κλίντον (2005). *Η ζωή μου* - μετάφραση Νίκος Τσαπαρής - εκδόσεις Φανταστικός Κόσμος - ISBN 960-8167-58-2
* Τζορτζ Στεφανόπουλος (1999). *Όλα πολύ ανθρώπινα -* μετάφραση Αριάδνη Αλαβάνου *-* εκδόσεις Λιβάνη - ISBN 960-14-0090-7

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τζωρτζ Στεφανόπουλος** |

### Ελληνικά

* Τζορτζ Στεφανόπουλος, ο πρώην σύμβουλος του Προέδρου μιλάει για τις αντιθέσεις στους κόλπους του Λευκού Οίκου ως προς τη στρατηγική για το Κυπριακό - Το Βήμα, 02.08.1998
* Τζορτζ Στεφανόπουλος για Ομπάμα-Ρόμνεϊ Αρχειοθετήθηκε 2016-01-31 στο Wayback Machine. - Συνέντευξη στον Αλέξη Παπαχελά, Οι Φάκελοι, 2012
* Για να κερδίσεις ένα ντιμπέιτ... - Συνέντευξη στον Αθανάσιο Έλλις, Η Καθημερινή 13.9.2015

### Αγγλικά

* abcnews.com/thisweek, *This Week (ABC TV series)|This Week with George Stephanopoulos*
* Τζωρτζ Στεφανόπουλος στην IMDb

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 45678217
* **ΕΒΕ**: 81556
* LCCN: n94024387
* ISNI: 0000 0000 8124 2917
* GND: 123051169
* SUDOC: 110459997
* BNF: cb14467637b (data)
* BIBSYS: 90075143
* NLA: 36340092
* NKC: xx0201429
* CiNii: DA0132321X

 |

 |